
ROMÂNIA

JUDEŢUL TIMIŞ

MUNICIPIUL TIMIŞOARA

SERVICIUL SCOLI  SPITALE BAZE SPORTIVE
 Nr. SC2020-26291/10.11.2020
________________________________________                      _____________________________
RAPORT DE SPECIALITATE

privind   aprobarea  proiectului  organizării şi funcţionării reţelei  şcolare  a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2021-2022
     Având în vedere Referatul de aprobare  cu nr. SC2020-26291/10.11.2020, a Primarului Municipiului Timişoara şi Proiectul de hotărâre privind aprobarea proiectului organizării şi funcţionării reţelei  şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2021-2022.
     Facem următoarele precizări:

    Reţeaua şcolară a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2020-2021  a fost aprobată prin Hotărârea Consiliului Local nr. 77/28.02.2020 modificată și completată  cu  Hotărârea Consiliului Local nr. 370/01.09.2020  și este formată din: 

  -     unităţi de învăţământ preuniversitare de stat acreditate;
  -     unităţi de învăţământ preuniversitare de stat autorizate;
· unităţi de învăţământ preuniversitare privat acreditate;
·  unităţi de învăţământ preuniversitare de privat autorizate ;
· unităţi de învăţământ pentru activităţi extraşcolare, centrele de excelenţă şi cluburile sportive
şcolare, comunicate de Inspectoratul Şcolar Judeţean Timiş
    Conform prevederilor art. 61 alin. 2 și alin  (2^1) din  Legea Educaţiei Naţionale nr.1/2011 cu modificările  şi completările ulterioare, reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare.
    Autorităţile administraţiei publice locale, respectiv consiliul judeţean sau consiliile subdiviziunilor administrativ-teritoriale ale municipiilor asigură publicarea, pentru fiecare an şcolar, a unităţilor de învăţământ de stat, particulare şi confesionale acreditate, precum şi a furnizorilor de educaţie autorizaţi să funcţioneze provizoriu, care organizează legal activităţi de educaţie în vederea realizării opozabilităţii faţă de toţi beneficiarii direcţi şi indirecţi ai educaţiei.
    Prin Ordinul nr.5599/2109.2020 al Ministerului Educaţiei și Cercetării a fost aprobată Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2021-2022. 
     Inspectoratul Şcolar Judeţean Timiş prin adresa cu nr.11453/2/02.10.2020, înregistrată la Municipiul Timişoara  sub  nr. SC2020-23218/05.10.2020  ne-a  informat   cu privire  la   intrarea  în vigoare a Ordinului nr.5599/21.09.2020  al Ministerului Educaţiei și Cercetării  și a solicitat   transmiterea Proiectului  organizării şi funcţionării reţelei  şcolare  a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2021-2022, până la data de 02.12.2020 în  vederea  emiterii avizului conform.

    Conform art. 24 din Metodologia aprobată prin Ordinul nr. 5599/21.09.2020  al Ministerului Educaţiei  și Cercetării, organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau, după caz, a consiliului judeţean, cu avizul conform al inspectoratului şcolar/Ministerului Educaţiei și  Cercetării, după caz.
   Obţinerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului judeţean prin care este organizată reţeaua şcolară.
  Organizarea reţelei şcolare se realizează, în ordine, cu respectarea următoarelor etape:

     a) realizarea proiectului de reţea şcolară de către consiliul local/consiliul judeţean;
     b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedintele consiliului judeţean,de către inspectoratul şcolar/Ministerul Educaţiei și Cercetării, cu solicitarea de emitere a avizului conform, potrivit prevederilor legale;
     c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);
     d) aprobarea prin hotărâre a consiliului local sau, după caz, a consiliului judeţean, a reţelei şcolare pe baza avizului conform al inspectoratului şcolar/Ministerului Educaţiei  și Cercetării.
    Potrivit  art. 19  alin 1 și alin 3 din Legea nr. 1/2011 a educației naționale în sistemul naţional de învăţământ, unităţile de învăţământ de stat au personalitate juridică dacă se organizează şi funcţionează, după caz, astfel:

    a)cu minimum 300 de elevi;
    b)cu minimum 300 de elevi, preşcolari şi antepreşcolari;
    c)cu minimum 150 de preşcolari şi antepreşcolari;
    d)cu minimum 100 de elevi şi/sau preşcolari, în cazul unităţilor de învăţământ speciale.
  Prin excepţie de la prevederile alin. (1), în funcţie de necesităţile locale, se organizează, la cererea părinţilor, tutorilor legali sau a cultelor recunoscute de stat, în condiţiile legii, cu respectarea prevederilor Ordonanţei de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare, grupe, clase sau unităţi de învăţământ preuniversitar cu personalitate juridică, cu predare în limba română sau în limbile minorităţilor naţionale.

      Din datele transmise  de Direcția Economică, Biroul  Finațare Școli  în ceea ce privește numărul  de elevi  se constată   că unitățile de învățământ de stat   cu personalitate juridică  se  încadrează  în numărul de elevi prevăzuţi de   art. 19  alin  1) și alin 3)   din Legea nr. 1/2011 a educației naționale.
    Analizând situaţia imobilelor ce constituie  infrastructura aferentă unităților  de învățământ preuniversitar de stat,  aflate în domeniul  public al  Municipiului  Timișoara  s-a constatat  că este asigurată baza materială  necesară desfăşurării procesului de învăţământ, fapt pentru care  administrația publică locală  nu  a avut propuneri de  reorganizare a unităților  de învățământ  preunivesitar de  stat pentru anul școlar  2021-2022. 
     În urma operaţiunilor desfăşurate  de către  Inspectoratul Şcolar Judeţean Timiş  cu privire la reţeaua şcolară şi proiectul planului de şcolarizare pentru anul şcolar 2021-2022,  nu  au fost unităţi de învăţământ  propuse pentru reorganizare, fapt pentru care reţeaua unităţilor de învăţământ preuniversitar  de stat  acreditat  și autorizat  de pe raza  Municipiului Timișoara,  pentru anul școlar 2021-2022    își  va  menține    structura  din anul școlar 2020-2021, aprobată prin Hotărârea Consiliul Local nr. 77/28.02.2020 modificată și completată  cu  Hotărârea Consiliul Local nr. 370/01.09.2020.

     La reţeaua  şcolară a unităţilor de învăţământ  particular  acreditat de pe raza  Municipiului Timișoara,  pentru anul școlar 2021-2022   nu  au intervenit   modificări față de anul școlar 2020-2021 și  se  va  menține   structura, aprobată prin Hotărârea Consiliul Local nr. 77/28.02.2020 modificată și completată  cu  Hotărârea Consiliului Local nr. 370/01.09.2020.     
    Reţeaua  şcolară a unităţilor de învăţământ  particular autorizat pentru anul 2021- 2022 își va modifica  structura  față de anul școlar  2020-2021, întrucât  prin    ordine ale  Ministrului  Educației  și Cercetării au mai fost  acordate autorizații de funcționare  provizorie  pentru anul școlar 2020-2021 pentru  3(trei) unități de învățământ care au solicitat  includerea în rețeaua școlară  după cum urmează:
·  Solicitarea Societății Comerciale ”Swiss New Concept”, înregistrată la Municipiul
Timișoara  cu nr. SC2020-22771 din 01.10.2020, ca urmare a Ordinului Ministrului Educației și Cercetării nr.5303/28.08.2020 prin care  s-a acordat  autorizația de funcționare provizorie  Societății Comerciale ”Swiss New Concept” pentru  unitatea  de învățământ  preuniversitar  particular  Grădinița  ”Universul Copiilor” cu sediul în Timișoara str. Gavril Musicescu  nr. 123,  pentru nivelul de învățământ  ”preșcolar” cu predare în limba română , program prelungit , începând cu anul școlar 2020-2021;
· Solicitarea Grădiniței ”Kipina”,  înregistrată la Municipiul Timișoara  cu nr. SC2020-22010 
din 22.09.2020 ca urmare a Ordinului Ministrului  Educației  și Cercetării nr.5300/28.08.2020  prin  care   s-a acordat  autorizația de funcționare provizorie  Asociației  ”Vocațional Learning Center” din  Municipiul Timișoara  pentru  unitatea  de învățământ  preuniversitar particular Grădinița ”Kipina” cu sediul în Municipiul Timișoara, str.Torontalului nr. 87b pentru nivelul de învățământ  ”preșcolar” cu predare în limba română , program prelungit, începând cu anul școlar 2020-2021;  
· Solicitarea Grădiniței ”Baby Care”, înregistrată la Municipiul Timișoara  cu nr. 
SC2020-20711din 08.09.2020 ca urmare a Ordinului Ministrului  Educației  și Cercetării nr.5294/28.08.2020 prin care s-a acordat  autorizația de funcționare   provizorie  Asociației  ”Baby Bum” din  Municipiul Timișoara  pentru  unitatea  de   învățământ  preuniversitar  particular  Grădinița ”Baby Care” cu sediul în Municipiul Timișoara, str. Tapia nr. 14 pentru nivelul de învățământ  ”preșcolar” cu predare în limba română , program prelungit, începând cu anul școlar 2020-2021. 
    Autorizațiile  de funcționare provizorie  acordate prin  Ordinele Ministrului  Educației  și Cercetării,   conferă  Societății Comerciale ”Swiss New Concept”, Asociației  ”Vocațional Learning Center”  și Asociației  ”Baby Bum” calitatea de furnizor de  educație  respectiv dreptul de  organizare  a procesului de învățământ  al   unităților  de învățământ   mai sus  menționate.  
     Precizăm că cele trei unități  de învățământ  nu au mai putut   fi cuprinse  în rețeaua scolară pe  anul școlar 2020-2021, întrucât  solicitările   au fost depuse  după  adoptarea Hotărârea Consiliul Local nr. 370/01.09.2020 prin care  s-a aprobat  modificarea  și completarea   rețelei școlare  aprobată prin  Hotărârea Consiliului Local nr. 77/28.02.2020   iar  conform    art. 28  alin. 1) din  Metodologia aprobată prin Ordinul nr. 5090/30.08.2019 al Ministerului Educaţiei și Cercetării, după începerea cursurilor, rețeaua școlară nu se modifică, fapt pentru care  vor fi  incluse în Reţeaua  şcolară a unităţilor de învăţământ  privat  autorizat pentru anul școlar  2021-2022. 
      Ținând  cont  de  cele   expuse mai sus proiectul reţelei  şcolare a unităţilor de învătământ preuniversitar de stat şi particular de pe raza Municipiului Timişoara, pentru anul şcolar 2021-2022 va   avea următoarea structură: 

· Reţeaua  şcolară a unităţilor de învăţământ de stat acreditat, prevăzută în Anexa nr. 1a; 
· Reţeaua  şcolară a unităţilor de învăţământ de stat autorizat, prevăzută în  Anexa nr. 1b;
· Reţeaua  şcolară a unităţilor de învăţământ particular acreditat, prevăzută în Anexa nr. 2a;
· Reţeaua şcolară a  unităţilor de învăţământ particular autorizat, prevăzută în Anexa nr. 2b.
   Potrivit art. 26 alin 3) din Metodologia aprobată prin Ordinul nr. 5599/2109.2020   al Ministerului Educaţiei și Cercetării, unităţile de învăţământ pentru activităţi extraşcolare, centrele de excelenţă şi cluburile sportive şcolare, vor fi comunicate autorităţii publice locale  de către Inspectoratul  Şcolar Judeţean Timiş,  o dată cu  avizul conform, în vederea includerii acestora în reţeaua şcolară. 
       Față de cele expuse mai sus, apreciem că proiectul de hotărâre privind aprobarea proiectului organizării şi funcţionării reţelei  şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2021-2022, îndeplineşte condiţiile pentru a fi supus dezbaterii  și aprobării Consiliului Local al Municipiului Timişoara.

              ŞEF SERVICIU,                                                                       CONSILIER,

               Anca Lăudatu                                                                           Ciucur Ioana
                              Cod.FO 53-01,Ver.1

